laion/Wikipedia-Exotic huggingface dataset:
ესკილსტუნა

ესკილსტუნა (შვედ. Eskilstuna) — ქალაქი ცენტრალურ შვედეთში, სედერმანლანდის ლენში, თავისივე სახელწოდების მუნიციპალიტეტის ცენტრი. 2010 წლის მონაცემებით, მისი მოსახლეობა 64 679 ადამიანს შეადგენს. ამ ქალაქში შვედი ფინელების უდიდესი რაოდენობა სახლობს. მდებარეობს მდინარე ესკილტუმაზე, რომელიც ელმარენისა და მელარენის ტბებს აერთებს. სახელი ეწოდა ინგლისელი მისიონერის − წმინდა ესკილას პატივსაცემად, რომელიც XI საუკუნეში მოღვაწეობდა. ისტორიულად, XVII საუკუნიდან ესკილსტუნაში განვითარებული იყო მეტალურგიული მრეწველობა, რაც მის გერბზეცაა გამოსახული. ამ დროის ქურები დღემდე ფუნქციონირებს. 1658 წელს ესკილსტუნამ ქალაქის სტატუსი მიიღო, 1881 წლისთვის მისი მოსახლეობა 8 286 ადამიანს ითვლიდა. ესკილსტუნას ეკლესია Rademachersmedjorna შვედეთის ქალაქების სია ოფიციალური საიტი დაარქივებული 2007-05-02 საიტზე Wayback Machine. Tågtider för Eskilstuna C ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012. ↑ დაარქივებული ასლი. დაარქივებულია ორიგინალიდან — 2007-12-19. ციტირების თარიღი: 2012-01-23.
სედერტელიე

სედერტელიე (შვედ. Södertälje) — ქალაქი შვედეთში, სტოკჰოლმის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წელს მისი მოსახლეობა 64 619 ადამიანს შეადგენდა. ქალაქი სტოკჰოლმიდან 30 კმ-ით სამხრეთით მდებარეობს, აქ განლაგებულია სატვირთო მანქანების მწარმოებელი კომპანია Scania AB და წამყვანი ფარმაცევტული კომპანია AstraZeneca. ახ. წ. 600 წლამდე, მელარენის ტბა ზღვას უკავშირდებოდა. მიწის აწევის გამო, ტბა თანდათან ზღვას მოწყდა. სახელი ტელიე (Telje) XI საუკუნეში იხსენიება. XVII საუკუნეში, სტოკჰოლმის ჩრდილოეთით დაარსებული ქალაქის სახელისგან გასარჩევად, სახელს წინ დაუმატეს სედერ (Söder სამხრეთი), ახლად დაარსებულ ქალაქს კი ნორ (Norrtälje ჩრდილოეთი). XVIII საუკუნეში, ჩრდილოეთის დიდი ომისა და ეპიდემიების გამო განადგურებული ქალაქის მოსახლეობა 200 ადამიანს ძლივს აღემატებოდა. ერაყის ომის დროს, სედერტელიე ბევრი ერაყელი ლტოლვილი გადმოსახლდა, უფრო მეტი, ვიდრე აშშ-სა და კანადაში ერთად. სხვა მიგრანტები ძირითადად არიან ფინეთიდან, იუგოსლავიიდან და ჩილედან. შვედეთის ქალაქების სია (შვედური) article Södertälje from Nordisk Familjebok (1919) Official web of Södertälje მუნიციპალიტეტის ოფიციალური საიტი
მარტინ შულცი

მარტინ შულცი (გერმ. Martin Schulz; დ. 20 დეკემბერი, 1955, ეშვაილერი, გერმანია) — გერმანელი პოლიტიკური მოღვაწე. ევროპის სოციალისტების პარტიის წევრი. ევროპის პარლამენტის წევრი 1994 წლიდან. აირჩიეს მის პრეზიდენტად 2012 წლის 17 იანვარს. ევროპის პარლამენტის პრეზიდენტები ევროპის პარლამენტი Note biografiche dal sito dell’Europarlamento[მკვდარი ბმული] Note biografiche dal sito del PSE დაარქივებული 2007-09-26 საიტზე Wayback Machine. Website von Martin Schulz Biografie auf der Website des Europäischen Parlaments
სერგეი ტკაჩი

სერგეი თედორეს ძე ტკაჩი (რუს. Серге́й Фёдорович Ткач; დ. 15 სექტემბერი, 1952, კისელევსკი, რუსეთი) — უკრაინელი სერიული მკვლელი. წარმოშობით რუსეთიდან. 2007 წელს უკრაინის უზენაესი სასამართლო ტკაჩს განიხილავდა 40 მკვლელობაში, პროკურატურა კიდევ მკვლელობის 60 საქმის გამოძიებას აწარმოებდა. თავად ტკაჩი ამტკიცებს, რომ მოკლა 100-მდე ადამიანი. 2008 წლის 23 დეკემბერს მიესაჯა სამუდამო პატიმრობა. სასამართლომ დაამტკიცა ტკაჩის მიერ ჩადენილი 29 მკვლელობა, რომელიც განხორციელდა გაუპატიურებით, ან გარყვნილი სექსუალური მიდრეკილებით. ზედმეტსახელები: „პავლოგრადის მანიაკი“, პოლოგოვის მანიაკი“. დაიბადა 1952 წლის 12 სექტემბერს, კისელევსკში. მსახურობდა საბჭოთა ჯარში, იყო ტექნიკოს-გეოდეზისტი. ჯარში ყოფნის შემდეგ სამუშაოდ მოეწყო მილიციაში. აქ რამდენიმე წელი იმუშავა ექსპერტ-კრიმინალისტად. ბევრჯერ შეიცვალა პროფესია, სხვადასხვა დროს მუშაობდა შახტებში, ქარხნებსა და კოლმეურნეობებში. მილიციიდან წამოსვლის შემდეგ დაკავდა მძიმე ათლეტიკით. სერგეი ტკაჩი სერიულ მკვლელობებს სჩადიოდა 1980 წლიდან 2005 წლამდე და დანაშაულის ადგილი მოიცავდა ყირიმის, ზაპოროჟიეს, დნეპროპეტროვსკისა და ხარკოვის მხარეებს. მსხვერპლს აუპატიურებდა, მათ შორის გარყვნილ ფორმაში, შემდეგ კლავდა. უმეტესად 9 წლიდან 17 წლამდე გოგონები იმსხვერპლა. პირველად მკვლელობა ჩაიდინა ქალაქ სიმფეროპოლში 1980 წელს, სადაც მოახერხა, დაახრჩო და გააუპატიურა ახალგაზრდა ქალი, შემდეგ თვითონვე დარეკა პოლიციაში. უკანასკნელი მსხვერპლი გახდა 9 წლის ეკატერინა. სერგეი ტკაჩს მრავალი წელი ეძებდნენ. თუმცა მისი დაკავება მხოლოდ 2005 წლის ზაფხულში მოხერხდა. სამჯერ იყო დაქორწინებული. ჰყავს ოთხი შვილი. სერგეი ტკაჩი დაარქივებული 2017-10-20 საიტზე Wayback Machine. ბიოგრაფია, ფოტო (რუსული) სერგეი ტკაჩი დოკუმენტური ფილმი ლეონიდ კანევსკისთან ერთად (რუსული) ↑ 1.0 1.1 Маньяк, погубивший больше ста человек, мечтает, чтобы о нем сняли кино ↑ Elder, Miriam. (24 Dec 2008) Man sentenced to life in prison for murdering 36 women. Daily Telegraph. ციტირების თარიღი: 2008-12-24. ↑ BBC News: Serial killer jailed in Ukraine. bbc.co.uk (2008-12-24). ციტირების თარიღი: 2008-12-24. ↑ Украинский серийный убийца получил пожизненное ↑ 5.0 5.1 «Я зверь, а не человек!». დაარქივებულია ორიგინალიდან — 2013-04-01. ციტირების თარიღი: 2012-01-24.
საშემოდგომო კულტურები

საშემოდგომო კულტურები — ერთწლოვანი მცენარეები, რომლებსაც შემოდგომაზე თესავენ და მომავალ წელს იღებენ. განვითარების პირველ პერიოდში ხანგრძლივად (30—70 დღე) მათ შედარებით დაბალი ტემპერატურა (0—10°C) სჭირდებათ. საშემოდგომო ჯიშები და ფორმები აქვს ხორბალს, ქერსა და ჭვავს, ზოგ ზეთოვანს (რაფსი) და პარკოსანს (ცერცველა). ცნობილია აგრეთვე ე. წ. ორთესელა მცენარეები, რომლებსაც თესავენ როგორც შემოდგომაზე, ისე გაზაფხულზე. საშემოდგომო კულტურები საგაზაფხულო კულტურებთან შედარებით უფრო ყინვაგამძლე და უხვმოსავლიანია, ადრე იძლევიან მოსავალს და მოსავლის აღების შემდეგ ამავე მინდორზე (ტენიან და სარწყავ ადგილებში) თესავენ სანაწვერალო კულტურებს, რომლებიც ცხოველთა საკვებ მასას იძლევიან. საშემოდგომო კულტურები საგაზაფხულო კულტურებისათვის კარგი წინამორბედია. საშემოდგომო კულტურებიდან ყველაზე უფრო გავრცელებულია საშემოდგომო ხორბალი, რომელსაც საქართველოში დაახლოებით 114 ათ. ჰა უკავია (1980 წლის მონაცემებით). ბადრიშვილი გ., ქართული საბჭოთა ენციკლოპედია, ტ. 9, თბ., 1985. — გვ. 206.
ირაკლი ბათიაშვილი (მრავალმნიშვნელოვანი)

სახელით ირაკლი ბათიაშვილი ცნობილია რამდენიმე პიროვნება: ირაკლი ბათიაშვილი — ქართველი აგრონომი ირაკლი ბათიაშვილი — ქართველი პოლიტიკოსი
საშემოდგომო თესვა

საშემოდგომო თესვა, საშემოდგომო კულტურების თესვა შემოდგომაზე. მოსავალს იღებენ მომდევნო წლის ზაფხულში. საქართველოში საშემოდგომო თესვა სექტემბრის შუა რიცხვებიდან იწყება და ოქტომბრის ბოლომდე გრძელდება (მთიან რაიონებში უფრო ადრე იწყება და მალე მთავრდება). ჭანიშვილი შ., ქართული საბჭოთა ენციკლოპედია, ტ. 9, თბ., 1985. — გვ. 206.
კარლსტადი

კარლსტადი (შვედ. Karlstad) — ქალაქი შვედეთში, ამავე სახელწოდების მუნიციპალიტეტის ადმინისტრაციული ცენტრი და ვარმლანდის ლენის დედაქალაქი. 2010 წელს ქალაქის მოსახლეობა 61 685 ადამიანს შეადგენდა, მუნიციპალიტეტის კი 84 885-ს. კარლსტადში ფუნქციონირებს უნივერსიტეტი და საკათედრო ტაძარი. ქალაქი გაშენებულია მდინარის დელტაზე, სადაც შვედეთის უგრძესი მდინარე კლარელვენი შვედეთის უდიდეს ტბას — ვენერნს ერთვის. აქვე მდებარეობს ქვეყნის სიდიდით მეორე ტბის პორტი. კარლსტადი ხშირად ასოცირდება მზის სინათლესთან, მისი სიმბოლოც სწორედ მზეა. მართლაც, ის ქვეყნის ერთ-ერთი ყველაზე მზიანი ქალაქია. ქალაქის უდიდეს კუნძულზე, შუა საუკუნეებში მდებარეობდა სათათბირო, რომელსაც ტინგვალას ეძახდნენ. აქ ასევე ფუნქციონირებდა ბაზრობა. კარლსტადს ქალაქის სტატუსი 1584 წელს შვედმა ჰერცოგმა კარლმა მიანიჭა, რომელიც მოგვიანებით მეფე კარლ IX გახდა. სახელიც სწორედ ამ მეფიდან მომდინარეობს — კარლსტადი კარლის ქალაქს ნიშნავს. ჰერცოგმა ქალაქს ასევე უბოძა რეგიონის მმართველობის ფუნქცია და მნიშვნელოვანი რაოდენობის მიწები. მანვე ქალაქში საკუთარი სასახლე ააშენა, რომელსაც კუნგსგარდენს უწოდებდნენ (მეფის მამული). 1724–1730 წელს კარლსტადში კრისტიან ჰალერმა კათედრალი ააშენა. კარლსტადში დაიწყო თანამედროვე შვედეთის ერთ-ერთი უმნიშვნელოვანესი პუტჩი. 1809 წლის 7 მარტის ღამეს, გენერალ-ლეიტენანტმა გეორგ ადლერსპარემ ვარმლანდში დაბანაკებული დასავლეთის არმია კარლსტადის ასაღებად გამოიყენა. ეს კამპანია რევოლუციად შეფასდა და 9 მარტს, მან თავის ჯარისკაცებთან ერთად დედაქალაქისკენ წარმატებული მსვლელობა წამოიწყო, რომელიც მეფე გუსტავ IV ადოლფის დამხობას ისახავდა მიზნად. კარლსტადის თავზე რამდენიმე დიდმა ხანძარმა გადაიარა. მათ შორის, 1865 წლის 2 ივლისის ხანძრისგან მხოლოდ კათედრალი და რამდენიმე სახლი გადარჩა. ამის შემდეგ, ქალაქი ორთოგონალური გეგმმით აღადგინეს, ხეებით შემოსაზღვრული ფართო ქუჩებით. 1905 წელს, კარლსტადში ხელი მოეწერა ნორვეგიისა და შვედეთის უნიის დაშლას. კარლსტადის კათედრალი კარლსტადი კლარაბორგის ხიდიდან ქანდაკება Sola i Karlstad 1865 წლის ხანძარს გადარჩენილი ხის სახლები კარლსტადის თეატრი აღმოსავლეთი ხიდი Carlarnas sluss ეპისკოპოსის სახლი ვარმლანდის მუზეუმი ვარმლანდის მუზეუმის ახალი ნაწილი ტინგვალას საშუალო სკოლა ქალაქის ჰოლი შვედეთის ქალაქების სია ოფიციალური საიტი ↑ Statistiska tätorter 2020, befolkning, landareal, befolkningstäthet per tätort — Statistics Sweden, 2021. <a href="https://wikidata.org/wiki/Track:Q112914414"></a><a href="https://wikidata.org/wiki/Track:Q1472511"></a> ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012. ↑ Befolkningssiffror för första kvartalet 2010. Domino11.karlstad.se (2010-05-12). დაარქივებულია ორიგინალიდან — 2011-07-19. ციტირების თარიღი: 2011-09-16. ↑ Norberg, p. 56-57
შვედეთის ტბების სია

ცხრილში მოცემულია შვედეთის 10 უდიდესი ტბის სია ზედაპირის ფართობის მიხედვით: ვიკისაწყობში არის გვერდი თემაზე: შვედეთის ტბების სია Fakta och Fiske, Fiskeriverket, 2003. Data from SMHI, 2002.
ჰურნავანი

ჰურნავანი – ტბა ჩრდილოეთ შვედეთში, დაბა არიეპაგთან, ნორბოტენის ლენში. ჰურნავანი სკანდინავიის მთებში 425 მ. სიმაღლზეა. დაბა არიეპლუგი ტბის სამხრეთ-დასავლეთით არის განლაგებული. ტბაში 400 კუნძულია, რომელთა უმეტესობა საგრძნობლად განსხვავდება ერთიმეორისგან ფლორითა და ფაუნით და ფრიად საინტერესოა თავიანთი ეკოსისტემითა და დაუბინძურებელი გარემოთი. ჰურნავანი სამხრეთი დაბოლოებით ტბა უდიაურეს უერთდება. ფართობი დაახლოებით 220 - 283 კმ² მერყეობს, თუმცა ნებისმიერ შემთხვევაში ეს შვედეთის სიდიდით მერვე ტბაა. ჰურნავანის მაქსიმალური სიგრძე 221 მეტრია და ქვეყნის უღრმეს ტბად მიიჩნევა. შვედეთის ტბების სია (შვედური) Allmänt om Arjeplog დაარქივებული 2005-09-24 საიტზე Wayback Machine.
შვედეთის დასახლებული პუნქტები

დასახლებული პუნქტი — შვედური ტერმინის „tätort“ ყველაზე მიახლოებული თარგმანი. 2005 წლის მონაცემებით შვედეთში არის 1940 დასახლება. ტრადიციულად „tätort“-ი უნდა შედგებოდეს მინიმუმ 200 მაცხოვრებლისგან და ის შეიძლება იყოს ქალაქი ან დიდი სოფელი, ხოლო დიდი ქალაქები და ურბანული არეები მოიხსენიება ტერმინით „Stad“. „Stad“-ი უნდა შეიცავდეს მინიმუმ 10 000 მაცხოვრებელს, თუმცა 1972 წლიდან ტერმინი Stad ოფიციალურად აღარ გამოიყენება. XX საუკუნის დასაწყისისთვის ურბანიზაციამ და ინდუსტრიალიზააციამ შექმნეს ბევრი ახალი დასახლება, რომლებსაც ფორმალურად ქალაქის წოდება არ ჰქონდათ. იქმნებოდა ახალი გარეუბნები, რომლებიც დე ფაქტო ქალაქის შემადგენლობაში შედიოდნენ, ხოლო დე იურე სოფლები იყვნენ. ეს სტატისტიკისთვის გარკვეულ პრობლემებს ქმნიდა. 1930 წლის აღწერისთვის შემოიღეს ტერმინი „tätort“, რომელიც ითარგმნება როგორც დასახლებული პუნქტი. 1950 წლიდან მოხდა ქალაქების და სოფლების საზღვრების გამიჯვნა. Tätort- სტატისტიკა ↑ Statistics Sweden. Be 16 SM 9601, Tätorter 1995, p. 2: "Towns (localities with more than 10,000 inhabitants)".
საშუალო

საშუალო — საშუალო ძმის განსაკუთრებული წილი სამკვიდრო ქონებაში. საუფროსო საუმცროსო ქართული საბჭოთა ენციკლოპედია, ტ. 9, თბ., 1985. — გვ. 209.
გამეტოფიტი

გამეტოფიტი (გამეტა და ბერძ. phyton — მცენარე) — მცენარის სქესიანი თაობა. განვითარების ციკლში იცვლება უსქესო თაობით — სპოროფიტით. მრავალ მცენარეში გამეტოფიტი სპოროფიტისაგან დამოუკიდებლად არსებობს და გარეგნულად მისგან ან არ განსხვავდება (მაგ., ბევრი წყალმცენარის გამეტოფიტი), ან მკვეთრად განსხვავდება (გვიმრების, შვიტებისა და ლიკოპოდიუმების წინაზრდილი). ფარულთესლოვან მცენარეებში გამეტოფიტი წარმოდგენილია მტვრის მარცვლით (მამრობითი გამეტოფიტი) და ჩანასახის პარკით (მდედრობითი გამეტოფიტი). გამეტოფიტის უჯრედები შეიცავს ქრომოსომების ჰაპლოიდურ რიცხვს. ქართული საბჭოთა ენციკლოპედია, ტ. 2, თბ., 1977. — გვ. 653.
სიმონე პეროტა

სიმონე პეროტა (იტალ. Simone Perrotta; დ. 17 სექტემბერი, 1977, ეშტონ-ანდერ-ლაინი) — ყოფილი იტალიელი ფეხბურთელი, უკანასკნელად თამაშობდა საფეხბურთო კლუბ „რომაში. იტალიის ეროვნულ ნაკრებთან ერთად მოგებული აქვს 2006 წლის მსოფლიო ჩემპიონატი. 2013 წლის 29 ივნისს პეროტამ საფეხბურთო კარიერა დაასრულა. პეროტამ თამაში დაიწყო „რეჯინაში“, დებიუტი ჰქონდა 1995 წელს, იტალიის სერია B-ში. 1998 წელს ის გადაიბირა „იუვენტუსმა“. ტურინულ კლბუში ნახევარმცველის პოზიციაზე კონკურენცია უწევდა ისეთ დიდ ფეხბურთელებთან, როგორებიც იყვნენ ანტონიო კონტე, დიდიე დეშამი და ზინედინ ზიდანი. „იუვენტუსის“ შემადგენლობაში მან მხოლოდ ხუთ მატჩში მიიღო მონაწილეობა. 1999 წელს იჯარის წესით გადავიდა „ბარიში“, სადაც დაჰყო ორი სეზონი. 2001/02 წლების სეზონი გაატარა „კიევოში“. 2004 წელს „რომამ“ 7,2 მილიონი ევროს სანაცვლოდ მოახერხა პეროტას გუნდში გადმოყვანა. რომას რიგებში წარმატებული ასპარეზობის შემდეგ მარჩელო ლიპიმ ის იტალიის ნაკრებში გამოიძახა და მსოფლიო ჩემპიონტაზე ითამაშა შვიდი მატჩი. მან დედაქალაქურ კლუბთან გაახანგრძლივა კონტრაქტი 2010 წლამდე. 2009 წელს მან კვლავ გაახანგრძილვა კლუბთან კონტრაქტი. 2011 წელს გაფორმებული ახალი კონტრაქტით მისი ანაზღაურება შემცირდა. პეროტამ იტალიის 21-წლამდელთა ნაკრებთან ერთად მოიგო 2000 წლის ევროპის ჩემპიონატი. ეროვნულ ნაკრებში დებიუტი ჰქონდა 2002 წელს. ითამაშა 2004 წლის ევროპის ჩემპიონატზე, სადაც გაიტანა გოლი ბულგარეთის ნაკრების კარში. პეროტამ ასევე მიიღო მონაწილეობა 2006 წლის მსოფლიოს ჩემპიონატზე, სადაც შვიდივე მატჩში ითამაშა სასტარტო შემადგენლობაში. Profile on AS Roma's official website დაარქივებული 2008-12-18 საიტზე Wayback Machine. FootballDatabase.com provides Perrotta's profile and stats ↑ „ACQUISTO DEL DIRITTO ALLE PRESTAZIONI SPORTIVE DI SIMONE PERROTTA“ (PDF). AS Roma (Italian). 3 August 2004. დაარქივებულია ორიგინალიდან (PDF) — 10 აგვისტო 2011. ციტირების თარიღი: 27 March 2011. ↑ „PROLUNGATO IL CONTRATTO SINO AL 30 GIUGNO 2010“ (PDF). AS Roma (Italian). 11 September 2006. დაარქივებულია ორიგინალიდან (PDF) — 10 აგვისტო 2011. ციტირების თარიღი: 19 June 2011. ↑ „PROLUNGATO IL CONTRATTO SINO AL 30 GIUGNO 2010“ (PDF). AS Roma (Italian). 11 September 2006. დაარქივებულია ორიგინალიდან (​PDF (10.29 KB)) — 10 აგვისტო 2011. ციტირების თარიღი: 19 June 2011.
საქართველოს იმედი

საქართველოს იმედი — ხატი, რომელიც სრულიად საქართველოს კათოლიკოს-პატრიარქის, მცხეთა-თბილისის მთავარეპისკოპოსისა და ბიჭვინთისა და ცხუმ-აფხაზეთის მიტროპოლიტის, უწმიდესისა და უნეტარესის ილია II-ის ლოცვა-კურთხევით სამი წლის განმავლობაში, 2009 წლიდან იქმნებოდა. „ღვთის მადლით შექმნილია ხატი, რომელსაც ჩვენ სამი წელი ვაკეთებდით. ეს არის დიდი ხატი, მსგავსი ხახულის ღვთისმშობლის ხატისა. მასზე 400-ზე მეტი წმიდანის პატარა ხატია მოთავსებული. შემკულია მინანქრისა და ოქროს ფირფიტებისაგან. ხატი სასწაულთმოქმედია.“ — აღნიშნა უწმიდესმა და მას „ხელთუქმნელი“ უწოდა. 2011 წლის 24 დეკემბერს დილის 11:00 საათზე საპატრიარქოს შენობიდან სიონის საკათედრო ტაძარში ხატის გადაბრძანებას უწმინდესი და უნეტარესი სამღვდელო და სამონაზვნო დასთან და მრევლთან ერთად წარუძღვა. მცირე პარაკლისის შემდეგ სიონის საკათედრო ტაძრიდან ხატი ყოვლადწმინდა სამების საკათედრო ტაძარში გადააბრძანეს, სადაც პარაკლისი შესრულდა. ხატის შესაქმენლად შემოწირულობა ყოვლადწმინდა სამების საკათედრო ტაძარში სამი წლის განმავლობაში გროვდებოდა და მის შექმნაში თითოეულ ადამიანს შეეძლო მონაწილეობის მიღება. „ხატი კარედის სახისაა, სამკარიანია და მასზე გამოსახულია საქართველოს ყველა წმინდანი, იგი მსგავსია ხატისა „საქართველოს დიდება“. რა თქმა უნდა, არის განსხვავებებიც. კერძოდ, ხატის შუა ნაწილში გამოსახულია ყოვლადწმინდა ღვთისმშობელი, ხოლო მის მაღლა ყოვლადწმინდა სამება, ასევე ხატზე „საქართველოს იმედი“, წმინდა სიდონია დაჩოქილია კვართით, როდესაც იგი უფალს მეორედ მოსვლისას ეგებება. ხატზე გამოსახულია ჯვრებიც, რომლებშიც ჩაბრძანებულია წმინდა ნაწილები“ — აღნიშნა ლაშა ჟვანიამ. ჭედურობა შეასრულეს ბექა ვარდუკაძემ, დავით თევდორაშვილმა, ზაზა საღიანმა და ვიქტორ თოდუამ. „საქართველოს იმედის“ ხატზე გამოსახულნი არიან: ყოვლადწმინდა ღვთისმშობელი, მის მაღლა ყოვლადწმინდა სამება. ღვთისმშობლის გარშემო მთავარანგელოზები — მიქაელი და გაბრიელი, ანდრია პირველწოდებული და წმინდა გიორგი. მეორე მხარეს კი წმინდა ნიკოლოზი და წმინდა ნინო. ასევე, მოწამე და მეომარი ქართველები, სასულიერო პირები. სულ ოთხასზე მეტი წმინდანი. ↑ საზოგადოებრივ-რელიგიური ინტერნეტჟურნალი „ამბიონი“. ↑ ინტერნეტჟურნალი „ამბიონი“. ↑ საინფორმაციო პორტალი „ambebi.ge“ — 19.12.2011. ↑ საინფორმაციო პორტალი „ambebi.ge“ palitratv.ge[მკვდარი ბმული] kvirispalitra.ge
საჩანასახე პარკი

საჩანასახე პარკი, მდედრობითი გამეტოფიტი — ფარულთესლოვან მცენარეთა სქესიანი თაობა. ვითარდება თესლკვირტის ცენტრში, სადაც მაკროსპორის დედა უჯრედის მეიოზური გაყოფის შედეგად წარმოიქმნება 4 ჰაპლოიდური უჯრედი (მაკროსპორების ტეტრადა), მათგან ერთი ვითარდება, დანარჩენი კი — იღუპება. საჩანასახე პარკის განვითარებისას ხდება მისი ბირთვების 3 თანამიმდევრული მიტოზური გაყოფა, მათი რაოდენობა იზრდება 1:2:4:8 შეფარდებით და თანაბრად ნაწილდება საჩანასახე პარკის ბოლოებზე. მე-3 მიტოზური გაყოფის შემდეგ ერთ ბოლოზე (მიკროპილარულზე) აღმოჩნდება საკვერცხე აპარატის 3 უჯრედი — კვერცხუჯრედი ორი სინერგიდითუერთ, ხოლო მეორე ბოლოზე (ქალაძურზე) — 2 უჯრედი-ანტიპოდი; ცენტრში განლაგდება ე. წ. ცენტრალური უჯრედი, რომელიც 2 პოლარული ბირთვის შეერთებით წარმოიქმნება. მომწიფებულ საჩანასახე პარკში ხდება ორმაგი განაყოფიერება, რის შედეგადაც ვითარდება ჩანასახი და ენდოსპერმი. ქართული საბჭოთა ენციკლოპედია, ტ. 9, თბ., 1985. — გვ. 201-211.
ელმარენი

ელმარენი (შვედ. Hjälmaren) — შვედეთის სიდიდით მეოთხე ტბა. მდებარეობს სტოკჰოლმის დასავლეთით, მელარენის ტბის მოსაზღვრედ. სტოკჰოლმთან დაკავშირებულია 13 კილომეტრიანი საწყლოსნო ელმარენის არხით. ტბის ნაპირებს ესაზღვრება სედერმანლანდის, ნერკესა და ვესტმანლანდის პროვინციები. ელმარენის სიგრძე 63 კმ-ია, სიგანე — 20 კმ, საშუალო სიღრმე — 6 მ, ზედაპირის ფართობი კი 485 კმ². მის დასავლეთ ნაპირზე მდებარეობს ქალაქი ერებრე. ტბის სანაპიროებზე იმართება მუსიკალური ფესტივალები. აქ გამოსვლები ჩაუტარებიათ ისეთ ბენდებს, როგორებიც არიან The Smashing Pumpkins, Sonic Youth და Pearl Jam. ტბაში მდებარე კუნძულ ენგელბრეკტსოლმენზე 1436 წელს მოკლეს შვედეთის ეროვნული გმირი, ამბოხებული — ენგელბრეკტ ენგელბრეკტსონი. შვედეთის ტბების სია ↑ 1.0 1.1 1.2 1.3 1.4 1.5 1.6 Vattenståndsmätningar i Hjälmaren. SMHI (2001). დაარქივებულია ორიგინალიდან — 2007-09-29. ციტირების თარიღი: 2009-01-03.
ლადინო

ლადინო (სეფარდული, ჯუდეკო, სპანიოლი, ჟუდეზმო, ხებრონეო) — ესპანელ ებრაელთა ენა. მიეკუთვნება რომანული ენების იბერო–რომანულ ქვეჯგუფს. მიახლოებულია ესპანურ ენასთან. Socolovsky, Jerome. "Lost Language of Ladino Revived in Spain", Morning Edition, National Public Radio, March 19, 2007. [1] lad.wikipedia.org, La Vikipedya en Judeo-Español, לה בֿיקיפידייה אין גֿודיו־איספאנײל
დომი

დომი (გერმ. Dom des Mischabel, აგრეთვე გერმ. Dom) — მწვერვალი პენინის ალპებში. სიმაღლე 4545 მ. ალპების ერთ-ერთი უმაღლესი მწვერვალი. წარმოადგენს მიშაბელის მასივის ნაწილს, რომელიც მთლიანად შვეიცარიის ტერიტორიაზეა განლაგებული. თითქმის მთლიანად აგებულია გნაისებით. პირველად დომზე (ჩრდილოეთ-დასავლეთ მხრიდან) ავიდა დეივისი 1858 წლის 11 სექტემბერს. მწვერვალიდან დაახლოებით 6 კილომეტრის მოშორებით მდებარეობს ორი დასახლებული ადგილი: რანდა და საას-ფე. ვიკისაწყობში არის გვერდი თემაზე: დომი ენციკლოპედია ბრიტანიკა (ინგლისური) მწვერვალი დომი (ინგლისური) მწვერვალი დომი (გერმანული)
საჩეჩელა სოკოები

საჩეჩელა სოკოები (ლათ. Clavariaceae) — ბაზიდიუმიანი სოკოების ოჯახი. მათი ნაყოფსხეული ხორცოვანი, მარჯნისებრ დატოტვილი, იშვიათად ქინძისთავისებრი ან მახათისებრია, ფერად — მეტწილად მოთეთრო ან მოყვითალო, დაფარულია სპორებიანი შრიოთ, სპორები გლუვია, უფერული ან ღია ყვითელი. ოჯახში თავმოყრილია 25-მდე გვარის 500-მდე სახეობა. იზრდებიან ტყეში მიწაზე, ან იშვიათად დამპალ მერქანზე. ზოგიერთი მათგანი საჭმელი სოკოა. ნახუცრიშვილი ი., ქართული საბჭოთა ენციკლოპედია, ტ. 9, თბ., 1985. — გვ. 211.
სტურშენი

სტურშენი (შვედ. Storsjön − „დიდი ტბა“) — შვედეთის სისიდით მეხუთე ტბა. მისი ფართობი 464 კმ²-ია, მაქსიმალური სიღრმე კი 74 მეტრი. მდებარეობს იემტლანდის პროვინციაში, თანამედროვე იემტლანდის ლენში. ტბაში მდებარეობს კუნძული ფრესენი. ასევე, აქედან სათავეს იღებს მდინარე ინდალსელვენი. აღმოსავლეთ ნაპირზე გაშენებულია ქალაქი ესტრესუნდი. შვედეთის ტბების სია სტურშენის რუკა დაარქივებული 2003-09-05 საიტზე Wayback Machine.
ტურნეტრესკი

ტურნეტრესკი (შვედ. Torneträsk) — ტბა შვედეთში. მდებარეობს ნორბოტენის ლენში, სკანდინავიის მთებში. ტრესკი (Träsk)ადგილობრივ ენაზე ტბას ნიშნავს (თანამედროვე შვედურ ენაზე ჭაობს). ტბის ფართობი 330 კმ²-ია, სიგრძე — 70 კმ და წარმოადგენს შვედეთის სიდიდით მეშვიდე ტბას. ტბიდან სათავეს იღებს მდინარე ტურნეელვენი, რომელიც შემდეგ სამხრეთ-აღმოსავლეთით მიედინება. სამხრეთ-დასავლეთით მდებარეობს აბისკოს ეროვნული პარკი და იუნესკოს მსოფლიო მემკვიდრეობის ძეგლი — ლაპონია. იმის გამო, რომ ტურნეტრესკი მყინვარული წარმოშობის ტბაა, მისი მაქსიმალური სიღრმე 168 მეტრია, რა მხრივაც ის მეორეა შვედეთის ტბებს შორის. დეკემბრიდან ივლისამდე ტბა როგორც წესი ყინულითაა დაფარული. შვედეთის ტბების სია ↑ Sjöar och vattendrag Swedish. Vattenmyndigheten Bottenviken. დაარქივებულია ორიგინალიდან — 2009-09-25. ციტირების თარიღი: 2008-09-13.
უდიაურე

უდიაურე (შვედ. Uddjaure) — ტბა ჩრდილოეთ შვედეთში, ნორბოტენის ლენში, ზღვის დონიდან 420 მეტრზე. მისი ფართობი 249 კმ²-ია და ამ მხრივ ის შვედეთის სიდიდით მეათე ტბაა. მის ჩრდილოეთით მდებარეობს ჰურნავანის ტბა. ორივე მათგანს კვეთს მდინარე შელეფტეელვენი. მათ შორის მდებარეობს რეგიონის დედაქალაქი არიეპლოგი. შვედეთის ტბების სია ↑ Sjöareal och sjöhöjd (3,32 MB; PDF), Svenskt vattenarkiv (SVAR), Sveriges meteorologiska och hydrologiska institut (schwedisch) ↑ VattenWeb, Sveriges meteorologiska och hydrologiska institut (schwedisch)
სეფარდები

სეფარდები (ებრ. ספרדים სფარადიმ) — ებრაელთა შთამომავლები, რომლებიც განდევნილ იყვნენ XV საუკუნეში ესპანეთსა (1492 წ.) და პორტუგალიიდან, ან რომლებმაც დატოვეს პირენეის ნახევარკუნძული მოგვიანებით (XVI—XVIII სს.). ტრადიციულად სარგებლობდნენ ლადინო (სეფარდული) ენით, რომელიც მიახლოებულია ესპანურთან. ცხოვრობენ ჩრდილოეთ აფრიკისა და მცირე აზიის ქვეყნებში, ბალკანეთის ნახევარკუნძულზე, ასევე ისრაელში. ტერმინი სეფარდი მომდინარეობს სფარად–იდან, რაც ივრითზე ესპანეთს ნიშნავს. სეფარდებს უწოდებენ აგრეთვე სპანიოლებს. ნილს ბორი — 1922 სალვადორ ედუარდ ლურია — 1969 ელიას კანეტი — 1981 აშქენაზები საბრა Ashtor, Eliyahu, The Jews of Moslem Spain, Vol. 2, Philadelphia: Jewish Publication Society of America (1979) Assis, Yom Tov, The Jews of Spain: From Settlement to Expulsion, Jerusalem: Hebrew University of Jerusalem|The Hebrew University of Jerusalem (1988) Baer, Yitzhak. A History of the Jews of Christian Spain. 2 vols. Jewish Publication Society of America (1966).
ბოლმენი

ბოლმენი (შვედ. Bolmen) — ტბა შვედეთში, სმოლანდის ლენში. მისი ფართობი 184 კმ²-ია, მაქსიმალური სიღრმე 37 მეტრი. 1970-იან წლებში ტბიდან გაიყვანეს 82 კმ-იანი გვირაბი, რომლითაც სასმელი წყლით მარაგდება სკონეს პროვინცია. ტბაში მდებარე 365 კუნძულიდან უდიდესია ბოლმსე, რომელზეც ისტორიულად ადგილობრივი ასამბლეა იკრიბებოდა. შვედეთის ტბების სია ↑ Sjöareal och sjöhöjd (3,32 MB; PDF), Svenskt vattenarkiv (SVAR), Sveriges meteorologiska och hydrologiska institut (schwedisch) ↑ Sjödjup och sjövolym (712,6 kB; PDF), Svenskt vattenarkiv (SVAR), Sveriges meteorologiska och hydrologiska institut (schwedisch) ↑ VattenWeb, Sveriges meteorologiska och hydrologiska institut (schwedisch)
ორშაშონი

ორშაშონი (შვედ. Orsasjön) — ტბა შვედეთში, დალარნის პროვინციაში. ვიწრო სრუტით დაკავშირებულია სილიანის ტბასთნ. ტბის ფართობი 53 კმ²-ია, მაქსიმალური სიღრმე, 94 მეტრი, სიგრძე 14 კმ-ს აღწევს, სიგანე კი 6,5 კმ-ს. ტბის ნაპირზე მდებარეობს ქალაქი ორშა. შვედეთის ტბების სია ↑ Sjöareal och sjöhöjd (3,32 MB; PDF), Svenskt vattenarkiv (SVAR), Sveriges meteorologiska och hydrologiska institut (schwedisch) ↑ Sjödjup och sjövolym (712,6 kB; PDF), Svenskt vattenarkiv (SVAR), Sveriges meteorologiska och hydrologiska institut (schwedisch) ↑ VattenWeb, Sveriges meteorologiska och hydrologiska institut (schwedisch)
44

ვიკისაწყობში არის გვერდი თემაზე: 44 44 (ორმოცდაოთხი) წელი — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის I საუკუნის მე-5 დეკადის მე-4 წელი. მავრიტანია რომის პროვინცია გახდა. რომაელმა გეოგრაფმა პომპონიუს მელამ დაწერა „De situ orbis“. მთავარი სტატია: კატეგორია:დაბადებული 44. მთავარი სტატია: კატეგორია:გარდაცვლილი 44. აგრიპა I — იუდეის მეფე (დ. ძვ. წ. 10) ვუ ხანი — ხანის დინასტიის მხედართმთავარი